Diari Oficial de la Generalitat Valenciana


Sumari del DOGV 2971, del 15-04-1997 (1997/6768)

RESOLUCIÓ d'1 d'abril de 1997, de la Direcció General de Transports, per la qual s'estableixen les bases de les proves per a l'obtenció del carnet de conductor de taxi de les àrees de prestació conjunta existents a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2971

Data del DOGV
:   15-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6768


Data del document
:   01-04-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ d'1 d'abril de 1997, de la Direcció General de Transports, per la qual s'estableixen les bases de les proves per a l'obtenció del carnet de conductor de taxi de les àrees de prestació conjunta existents a la Comunitat Valenciana.  
En compliment de les ordres de 20 de desembre de 1996, de la Conselleria d'Obres Públiques, Urbanisme i Transports, les quals deixen sense efecte la delegació de facultats conferides als ajuntaments de València, Castelló de la Plana i Alacant, en allò referent als requisits, l'atorgament i el règim jurídic dels carnets de conductor de taxi de les Àrees de Prestació Conjunta, la Direcció General de Transports, de conformitat amb la Resolució de 7 de gener, d'aquesta mateixa direcció, resol:  
Article 1  
Convocar les proves per a l'obtenció del carnet de conductor de taxis de les Àrees de Prestació Conjunta de la Comunitat Valenciana, d'acord amb les bases establides en l'annex I de aquesta resolució.  
Article 2  
Aprovar el procediment per a l'expedició o sol·licitud de renovació dels carnets de conductor de taxis de les Àrees, tal com s'indica en l'annex II d'aquesta resolució.  
Contra aquesta resolució, que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports en el termini de un mes, a comptar des de l'endemà de la publicació en el Diari Oficial de la Generalitat Valenciana, d'acord amb l'establit en l'article 107.1 en relació amb l'article 114 i següents de la Llei 30/1992, de Règim Jurídic de les Administracions Públiques i del Procediment Administratiu Comú, sense perjudici que s'utilitze qualsevol altra via que es considere oportuna.  
València, 1 d'abril de 1997.- El director general de Transports :Vicente Dómine Redondo  
ANNEX I  
Bases de la convocatòria  
A. Objecte de la convocatòria i requisit dels aspirants  
A.1 Es convoquen exàmens per a l'obtenció del carnet de conductor de taxi de les àrees de prestació conjunta d'aquesta comunitat, mitjançant la realització de proves de capacitació professional.  
A.2 Per a ser admesos a les proves, el personal aspirant haurà de reunir els requisits següents:  
a) Estar en possessió del carnet de conducció de la classe B-2 o superior.  
b) Qualsevol altre que poguera, en el seu moment, estimar convenient la Direcció General de Transports.  
B. Sol·licituds  
B.1. Els qui desitgen prendre part en aquestes proves selectives ho hauran de fer constar en la sol·licitud segons el model de l'annex III, que es facilitarà en les oficines de la Conselleria d'Obres Públiques, Urbanisme i Transports (avinguda de Blasco Ibáñez, 50) i als Serveis Territorials de Transports situats a València (edifici PROP-avinguda de Gregori Gea 27), a Alacant (carrer d'Itàlia, 12) i a Castelló (avinguda del Mar, 16).  
B.2. Les sol·licituds s'han de presentar als registres de la Conselleria d'Obres Públiques, Urbanisme i Transports o als Serveis Territorials de Transports les seus dels quals són les establides en el punt anterior B.1, o per qualsevol de les formes establides en l'article 38.4 de la Llei 30/1992, de 26 de novembre, sobre el Règim Jurídic de les Administracions Públiques i del Procediment Administratiu Comú.  
Les sol·licituds que es presenten a través de les oficines de correus s'hauran de lliurar en sobre obert perquè puguen ser segellades pel funcionari de correus abans ser certificades.  
B.3. Els drets d'examen per al 1997 seran de 1.863 pessetes per a tots els aspirants i s'ingressaran en algun dels comptes corrents que, per a aquests procediments, la Generalitat Valenciana té oberts en les entitats financeres col·laboradores.  
B.4. L'abonament de la taxa corresponent donarà dret a una convocatòria, el calendari d'exàmens serà el que determine la Direcció General de Transports.  
B.5. A la sol·licitud s'haurà d'adjuntar:  
a) Una fotocòpia compulsada del document nacional d'identitat.  
b) Una fotocopia compulsada del carnet de conducció.  
c) Una fotografia format carnet.  
d) Un exemplar per a la administració de l'imprés de pagament dels drets d'examen, amb el segell mecànic o signatura autoritzada de l'entitat financera col·laboradora.  
B.6. El termini de presentació de sol·licituds s'iniciarà per a cada convocatòria un mes natural abans de la data d'examen i finalitzarà per a cada convocatòria 15 dies naturals abans de la data indicada de l'examen, i s'establirà també la data, el lloc i l'hora de començament de l'examen.  
C. Tribunal  
C.1. Els membres del tribunal qualificador d'aquestes proves seran els que figuren en l'annex V d'aquesta resolució.  
C.2. El tribunal podrà nomenar, sempre sota la seua direcció i el seu control directe, col·laboradors, especialistes i ajudants.  
C.3. Els membres del tribunal, així com els col·laboradors, especialistes i ajudants, s'hauran d'abstenir d'intervenir quan concórreguen en aquests alguna de les circumstàncies previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o si hagueren realitzat tasques de preparació d'aspirants a proves de capacitació professional similars a les convocades per aquesta resolució.  
C.4. Els membres del tribunal, així com els col·laboradors, especialistes i ajudants que actuen en aquestes proves tindran la categoria assenyalada en el Decret 24/1997, d'11 de febrer, del Consell de la Generalitat Valenciana, sobre indemnitzacions per raó del servei i gratificacions per serveis extraordinaris.  
D. Desenvolupament de les proves  
D.1. Les proves tindran lloc a les capitals de província: València, Castelló i Alacant. Tot i que podran no tenir en les tres províncies la mateixa periodicitat.  
D.2. Els aspirants seran convocats per a cada exercici en crida única, i seran exclosos aquells que no compareguen en la data, el dia i l'hora assenyalats per al seu desenvolupament.  
D.3. El president del tribunal anunciarà el lloc de celebració dels exàmens als taulers d'anuncis de la Conselleria d'Obres Públiques, Urbanisme i Transports i als Serveis Territorials de Transports amb seus a València, Alacant i Castelló, les adreces del qual s'indiquen en l'apartat B.1., i per qualsevol altre mitjà de comunicació, oficial o no, que estime convenient la Direcció General de Transports.  
El desenvolupament de la prova s'adaptarà al programa establit per la Direcció General de Transports en el annex VI.  
D.4. Els aspirants s'hauran de presentar al lloc de celebració d'examen amb el següent:  
- DNI original i vigent.  
- Material d'escriptura: llapis de mina del núm. 2 , goma d'esborrar i bolígraf.  
E. Contingut de les proves  
E.1. Les proves consistiran en un exercici amb els continguts i les matèries que s'indiquen en l'annex VI.  
E.2. El contingut de la prova consistirà en la contestació de 50 preguntes tipus test. La durada màxima d'aquest exercici no podrà ser superior a dues hores.  
E.3. La composició de l'examen per matèries serà:  
Matèries Nº de preguntes  
A 15  
B 10  
C 25  
Total 50  
E.4. Per a superar la prova s'haurà d'haver contestat correctament un 50% del nombre de preguntes de cada matèria de l'examen.   
F. Resultat dels exàmens  
F.1. Finalitzada la prova i una vegada realitzada la correcció pel tribunal, els resultats s'hauran de publicar als taulers d'anuncis de la Conselleria d'Obres Públiques, Urbanisme i Transports i als Serveis Territorials de Transports situats a València, Alacant i Castelló.  
F.2. La superació de la prova únicament habilitarà per a exercir la professió de taxista en l'àrea on s'haja realitzat l'examen i se l'haja aprovat.  
F.3. Els aspirants disposaran d'un termini d'un mes, comptats des del dia de la publicació oficial dels resultats, per a interposar recurs ordinari davant del president del tribunal d'examen segons s'estableix en l'article 114 i següents de la Llei de Regim Jurídic de les Administracions Públiques i del Procediment Administratiu Comú.  
ANNEX II  
Bases per les quals s'estableix el procediment per a l'expedició o la sol·licitud de renovació dels carnets de conductor de taxis de les àrees de prestació conjunta  
A. Sol·licitud d'expedició  
Una vegada superada la prova de capacitació s'atorgarà, automàticament, un carnet per a poder exercir la professió de taxista. El carnet serà vàlid per un termini de cinc anys naturals, comptats des de l'últim dia de l'any corresponent al d'aprovació de la prova de capacitació o de l'última renovació.  
B. Sol·licitud de renovació  
B.1. Per a la renovació del carnet, s'haurà de presentar juntament amb la sol·licitud segons el model establit en l'annex IV els documents següents:  
a) Una fotografia format carnet.  
b) Una fotocòpia compulsada del DNI.  
c) Una fotocòpia compulsada del carnet de conducció de la classe B-2 o superior.  
d) Carnet de conducció caducat.  
e) Document de pagament o de la taxa corresponent.  
B.2. El termini per a la presentació de les sol·licituds de renovació serà des de l'1 fins el 31 de gener de l'any que corresponga practicar la renovació.  
B.3. Els qui no realitzen la renovació del carnet en el termini establit en l'apartat anterior A i en el punt 2, aquest es considerarà caducat automàticament, i la Direcció General de Transports podrà establir la necessitat de passar novament les proves de capacitació assenyalades en aquesta resolució, per a poder tornar a obtenir el carnet de taxi.  
B.4. Els qui hagen sigut titulars del carnet de conductor de taxi a què fa referència aquest annex i hagen estat cinc o més anys sense practicar habitualment la professió de conductor de taxi en l'Àrea de Prestació Conjunta de què es tracte, hauran de passar novament les proves de capacitació assenyalades en aquesta resolució.  
C. Homologació de carnets en el període transitori  
Els carnets de conductor de taxi vigents en el moment de publicació d'aquesta resolució es consideraran vigents fins el 31 de gener de 1998, data a partir de la qual els hauran de renovar segons s'estableix en el punt B.2., i, a partir d'aquest any (febrer de 1999), començarà a computar-se el termini de validesa establit en l'apartat A.  
ANNEX V  
Tribunal titular Tribunal suplent  
President President  
Cap del Servei Cap del Servei Territorial  
d'Administració del Transport de Transports de València   
 (o Alacant)  
Secretari Secretari  
Cap de Secció d'Ordenació Cap del Servei d'Inspecció  
 del Transport   
Vocals Vocals  
Cap de Secció de Planificació Cap del Servei Territorial  
Sectorial i Tarifària de Transports de Castelló  
ANNEX VI  
Programa de les proves  
A. Marc jurídic  
A.1. Normes generals i naturalesa del servei.  
A.2. Règim d'explotació de les llicències de taxi.  
A.3. Atorgament de llicències.  
A.4. Règim sancionador.  
A.5. Carnet de conducció de taxi.  
A.6. Inspecció Tècnica de Vehicles.  
A.7. Àrees de prestació conjunta.  
A.8. Autorització de transport.  
A.9. Organització territorial del servei o en l'Àrea de Prestació Conjunta de València, Alacant i Castelló.  
A.10. Normes particulars per a la prestació del servei en l'Àrea de Prestació Conjunta de València, Alacant i Castelló.  
B. Aspectes tarifaris  
B.1. Funcionament del taxímetre.  
B.2. Estructura i nivells tarifaris vigents.  
B.3. Aplicació de la tarifa en l'Àrea de Prestació Conjunta de València, Alacant i Castelló.  
B.4. Aplicació de la tarifa interurbana.  
C. Coneixement del medi físic i dels municipis de l'àrea de prestació conjunta a València, Alacant i Castelló  
C.1. Selecció d'itineraris més adequades.  
C.2. Situació de centres d'interés (administracions públiques, centres sanitaris, educatius, de servei, etc.).  
C.3. Identificació i reconeixement sobre plànol de les vies públiques i els centres d'interés.  
Marc jurídic general d'aplicació a la Comunitat Valenciana  
Reglament nacional:  
Reial Decret de 16 de març de 1979, núm. 763/79. Reglament Nacional dels Serveis Urbans i Interurbans de Transport en Automòbils Lleugers.  
Reial Decret 9 de febrer de 1983, núm. 263/83. Modifica l'article 1 del Reglament Nacional dels Serveis Urbans i Interurbans de Transport en Automòbils Lleugers.  
Reial Decret 1.080/89, d'1 de setembre de 1989, pel qual es realitzen diverses modificacions en el Reglament Nacional dels Serveis Urbans i Interurbans de Transport en Automòbils Lleugers.  
Altres disposicions de l'administració de l'estat  
Ordre de 20 de juny de 1995, per la qual es modifiquen els règims de suspensió i rehabilitació de les autoritzacions de transport per carretera i de les seues activitats auxiliars i complementàries.  
Resolució de 19 de setembre de 1995, de la Direcció General del Transport Terrestre, sobre realització del visat de les autoritzacions de transport i d'activitats auxiliars i complementàries del transport.  
Resolució de 9 de febrer de 1996, de la Direcció General del Transport Terrestre, per la qual s'estableixen regles de coordinació en matèria de tramitació d'autoritzacions de transport i d'activitats auxiliars i complementàries del transport.  
Ordre del Ministeri de Foment de 2 de juliol de 1996, sobre règim tarifari dels serveis de transport públic de viatgers en vehicles de turisme.  
Disposicions específiques de la Generalitat Valenciana  
Decret 18/1985, de 23 de febrer, del Consell de la Generalitat Valenciana sobre la creació d'àrees de prestació conjunta per als serveis de transport públic de viatgers amb automòbils de turisme.  
Ordre de 15 de juliol de 1985, de la Conselleria d'Obres Públiques, Urbanisme i Transports, per la qual s'estableix el llibre de reclamacions que cal utilitzar en les administracions i els vehicles de servei públic de transport de viatgers i mercaderies per carretera, de competència d'aquesta comunitat autònoma.  
Ordre de 31 de juliol de 1985, de la Conselleria d'Obres Públiques, Urbanisme i Transports, per la qual es regula la recollida de passatgers pels serveis de transport públic de viatgers amb automòbil de turisme.  
Decret 77/1994, de 12 d'abril, del Govern Valencià, pel qual es regulen els fulls de reclamacions dels consumidors i els usuaris de la Comunitat Valenciana.  
Resolució de 16 d'octubre de 1995, del conseller d'Obres Públiques, Urbanisme i Transports, que desenrotlla l'Ordre de 31 de juliol de 1985, de la Conselleria d'Obres Públiques, Urbanisme i Transports, per la qual es regula la recollida de passatgers pels serveis de transport públic de viatgers amb automòbils de turisme.  
Ordre de 22 de desembre de 1995, de la Conselleria d'Obres Públiques, Urbanisme i Transports, sobre la realització del visat d'autoritzacions de transports i d'activitats auxiliars i complementàries del transport.  
Marc jurídic específic de València, Alacant i Castelló  
Marc jurídic específic de l'Àrea de Prestació Conjunta de València  
Reglament Regulador del Servei d'Autotaxi i Autoturismes de l'Ajuntament de València.  
Ordre de 29 de gener de 1986, de la Conselleria d'Obres Públiques, Urbanisme i Transports, per la qual es crea l'Àrea de Prestació Conjunta de València per als serveis de transport públic de viatgers amb automòbils de turisme.  
Ordre de 29 d'abril de 1986, de la Conselleria d'Obres Públiques, Urbanisme i Transports, per la qual s'estableix el règim tarifari i les seues condicions d'aplicació per als serveis de transport públic de viatgers amb automòbils de turisme de l'Àrea de Prestació Conjunta de València.  
Ordre de 8 de maig de 1989, del conseller d'Obres Públiques, Urbanisme i Transports, per la qual es regulen els serveis concertats d'autotaxis en l'Àrea de Prestació Conjunta de València.  
Ordre de 2 de novembre de 1993, de la Conselleria d'Obres Públiques, Urbanisme i Transports, per la qual es deixa sense efecte la delegació de facultats a l'Ajuntament de València en relació amb les transferències de les autoritzacions de transport públic de viatgers amb automòbils de turisme de l'Àrea de Prestació Conjunta de València.  
Ordre de 19 de setembre de 1994, de la Conselleria d'Obres Públiques, Urbanisme i Transports, per la qual es regulen els serveis nocturns d'autotaxi a zones de discoteques en l'Àrea de Prestació Conjunta de València, així com en vehicles de transport públic discrecional de viatgers.  
Resolució de 15 de juliol de 1996, del director General de Transports, sobre la recollida de passatgers als aeroports de Manises i l'Altet, que desenvolupa l'Ordre de 31 de juliol de 1985, de la Conselleria d'Obres Públiques, Urbanisme i Transports.  
Ordre de 20 de desembre de 1996, de la Conselleria d'Obres Públiques, Urbanisme i Transports, per la qual es deixa sense efecte la delegació de facultats a l'Ajuntament de València en tot allò referent als requisits, l'atorgament i el règim jurídic dels carnets de conducció de l'àrea i les revisions periòdiques reglamentàries de les autoritzacions de transport públic de viatgers amb automòbils de turisme de l'Àrea de Prestació Conjunta de València.  
Ordre de 10 de febrer de 1997, de la Conselleria d'Obres Públiques, Urbanisme i Transports, per la qual s'eleven les tarifes dels serveis de transport públic de viatgers amb automòbils de turisme en l'Àrea de Prestació Conjunta de València.  
Marc jurídic específic de l'Àrea de Prestació Conjunta d'Alacant  
Ordenança Reguladora del Servei d'Autotaxis de l'Ajuntament d'Alacant. BOP. Alacant 23-8-86.  
Ordre de 12 de juliol de 1994, de la Conselleria d'Obres Públiques, Urbanisme i Transports, per la qual es crea l'Àrea de Prestació Conjunta d'Alacant per als serveis de transport públic de viatgers amb automòbils de turisme.  
Ordre de 21 de juliol de 1994, de la Conselleria d'Obres Públiques, Urbanisme i Transports, per la qual s'estableix el règim tarifari i les seues condicions d'aplicació per als serveis de transport públic de viatgers amb automòbils de turisme de l'Àrea de Prestació Conjunta d'Alacant.  
Correcció d'errades de l'Ordre de 21 de juliol de 1994, de la Conselleria d'Obres Públiques, Urbanisme i Transports, per la qual s'estableix el règim tarifari i les seues condicions d'aplicació per als serveis de transport públic de viatgers amb automòbils de turisme de l'Àrea de Prestació Conjunta d'Alacant.  
Resolució de 31 de maig de 1995, del director general de Transports, per la qual s'estableix el sistema de dies de descans obligatoris en la prestació de serveis de transport públic de viatgers amb automòbils de turisme en l'Àrea de Prestació Conjunta d'Alacant.  
Resolució de 23 de maig de 1996, del director general de Transports, per la qual es modifica parcialment el sistema de dies de descans obligatoris en la prestació de serveis de transport públic de viatgers amb automòbils de turisme en l'Àrea de Prestació Conjunta d'Alacant.  
Resolució de 15 de juliol de 1996, del director general de Transports, sobre la recollida de passatgers als aeroports de Manises i l'Altet, que desenvolupa l'Ordre de 31 de juliol de 1985, de la Conselleria d'Obres Públiques, Urbanisme i Transports.  
Ordre de 20 de desembre de 1996, de la Conselleria d'Obres Públiques, Urbanisme i Transports, per la qual es deixa sense efecte la delegació de facultats a l'Ajuntament d'Alacant en tot allò referent als requisits, l'atorgament i el règim jurídic dels carnets de conductor de l'àrea respecte de les autoritzacions de transport públic de viatgers amb automòbils de turisme de l'Àrea de Prestació Conjunta d'Alacant.  
Ordre de 3 de gener de 1997, de la Conselleria d'Obres Públiques, Urbanisme i Transports, per la qual s'eleven les tarifes dels serveis de transport públic de viatgers amb automòbils de turisme en l'Àrea de Prestació Conjunta d'Alacant.  
Marc jurídic específic de l'Àrea de Prestació Conjunta de Castelló  
Ordre de 15 de juliol de 1991, del conseller d'Obres Públiques, Urbanisme i Transports, per la qual es crea l'Àrea de Prestació Conjunta de Castelló per als serveis de transport públic de viatgers amb automòbils de turisme.  
Ordre de 21 de novembre de 1991, de la Conselleria d'Obres Públiques, Urbanisme i Transports, per la que s'estableix el règim tarifari i les seues condicions d'aplicació per als serveis de transport públic de viatgers amb automòbils de turisme de l'Àrea de Prestació Conjunta de Castelló.  
Ordre de 20 de desembre de 1996, de la Conselleria d'Obres Públiques, Urbanisme i Transports, per la qual es deixa sense efecte la delegació de facultats a l'Ajuntament de Castelló en tot allò referent als requisits, l'atorgament i règim jurídic dels carnets de conductor de l'àrea, les revisions periòdiques reglamentàries, així com les transferències de les autoritzacions de transport públic de viatgers amb automòbils de turisme de l'Àrea de Prestació Conjunta de Castelló.  
Ordre de 3 de gener de 1997, de la Conselleria d'Obres Públiques, Urbanisme i Transports, per la qual s'eleven les tarifes dels serveis de transport públic de viatgers amb automòbils de turisme de l'Àrea de Prestació Conjunta de Castelló.  
Coneixement del medi físic i de la ciutat  
Selecció d'itineraris més adequats.  
Situació de llocs d'interés.  
Identificació i reconeixement sobre un plànol mut de llocs d'interés.  
Estructura i nivells tarifaris  
Estructura tarifària i conceptes tarifaris. Suplements.  
Condicions especials d'aplicació de les tarifes.  
Nivells tarifaris vigents.